Kvartalet mellom hovedgaten Dronning Eufemias gate og Trelastgata langs sporene på Oslo sentralstasjon tilhører Barcode eller Operakvarteret. Her ligger allmenningen mellom Deloitte-bygget (Snøhetta-bygget) i vest, ferdigstilt 2013, og Visma-bygget i øst, ferdigstilt 2011. Gategulvet består av steinlegging og grøntanlegg i en stigning fra 3,5 til 12 meter over havet opp mot gangbroen over til Grønland.